Sumele sunt destinate primăriilor de comune, orașe, municipii și consiliilor județene.
"Doar pentru anul 2024 avem alocați 50 de milioane de lei pentru a asigura servicii pentru 1.000 de primării și consilii județene, iar pentru anul 2025, în funcție de solicitări, vom putea să mergem până la 200 de milioane de lei", a declarat, la finalul ședinței de Giuvern, Bogdan Ivan.
El a explicat ce vor putea să facă primăriile și consiliile județene cu acești bani.
"În primul rând vom interconecta platformele actuale ale primăriilor cu platformele de plăți electronice, de exemplu ghiseul.ro, vom adapta sau vom reconstrui site-urile fiecărei primării pe un format standardizat național, vom achiziționa soluții de securitate cibernetică, care reprezintă un must-have în anul 2024, și, în același timp, ne vom asigura de interoperabilitatea structurii IT atât la nivel județean, cât și la nivel național, și vom veni ca un suport foarte practic pentru autoritățile locale atunci când vorbim despre un standard în ceea ce privește solicitările pentru serviciile publice", a spus ministrul.
Acesta a oferit și un exemplu.
"Dacă astăzi ai de trimis o cerere pentru o primărie pentru eliberarea unui document, e nevoie să downloadezi un PDF, să- completezi, să semnezi și să-l încarci înapoi. Ei bine, vom trece într-un format standard în care vom avea câmpuri în care oamenii își vor trece datele fără a fi nevoiți să descarce un document, să-l printeze, să semneze și să-l încarce în această platformă", a spus Bogdan Ivan.
? Live - briefingul de presă de la finalul şedinței Guvernului României. #BogdanIvan #Digitalizare #nofake #ministruPSD
Posted by Bogdan Ivan on Thursday 30 May 2024